Period: Ur III
Genre: Administrative
Transliteration:
<SURFACE>
<COLUMN>
a-ša₃ a-bi₂-a-ti
{a}agar₄ 1(diš)-a ki 3(diš)-am₃ i₃-in-gal₂
inim lu₂ kin-gi₄-a lugal-ka-ta
ugula ŋeš₂-da u₃ agar₄-nigin₂ a-ša₃-ga-ke₄ in-na-an-pa₃-de₃-eš
še ki 3(diš)-a-ba ki 1(diš)-am₃ ba-da-an-ba
ki 2(diš)-am₃ a₂ in-da-an-dar-eš₂
gu₂ ur-nigar{gar} nu-banda₃-ka bi₂-in-ga₂-re-eš
inim ur-nigar{gar} nu-banda₃-ta-am₃
bi₂-in-eš
šu{d}nin-mug-ga ugula
u₃ a-puzur₄-a-a šar₂-ra-ab-du
a-ša₃ dam a-bi₂-a-ti 1(bur₃) <unk> am₃
<COLUMN>
...bi₂-in-dar
bi₂-in-eš
bur u₂ ziₓ(IGI@g)-a
ur{d}ma₂-ha-šu-um-ma
e₂ igi-in-gun₃-sal
mu {geš}kiri₆ ba-hul-a-še₃
a-bu-um-dingir egir šagina-ke₄ la-he-dam
šuku 5(diš)-am₃ 1(bur₃) <unk> ta-am₃
inim <unk>{d}nanna nu-banda₃-ta
puzur₄-i₃-šu-um-e in-na-an-pa₃
še-bi ki-su₇-ka gal₂-la-bi
ur{d}nin-mug-ga-ke₄
ur-nigar{gar} nu-banda₃-am₃ mu-da-an-kar bi₂-in-du₁₁
ur-nigar{gar} nu-gub-am₃
en₃ la-ba-na-tar{ar}
kaskal-a mu-un-ti-il
ša-lim-nu-ri geme₂ a-bi₂-a-ti-kam
e₂ šu-šum₂-ma i₃-zah₃-am₃
buru₁₄-ka šar-ru-ba-ni in-dab₅
<SURFACE>
<COLUMN>
a-da-lal₃-e ba-an-da-an-kar
ur{d}šara₂ u₃ lu₂-giri₁₇-zal ib₂-gi-in
1(diš) gu₄ geš gu₄ a-bi₂-a-ti
šu{d}nin-mug-ga ugula ŋeš₂-da-ke₄
lugal-me-lam₂-e ba-an-de₆ bi₂-in-du₁₁
2(diš) sa₁₂-rig₇-a-ni
1(diš) sag dam-ni in-na-an-ba
3(diš) sag šeš-a-ni in-na-an-ba
bi₂-in-du₁₁
ki dam a-bi₂-a-ti-ka i₃-du₂-ru-ne₂-ša-am₃
dam a-bi₂-a-ti u₃ mes-du gi-ne₂-dam
puzur₄-gi-na-ti sag-ga₂-ni 6(diš)-am₃
šu{d}nin-mug-ga geme₂ a-bi₂-a-ti-kam bi₂-in-du₁₁
geme₂ a-bi₂-a-ti...
e₂-šu-tum nam-erim₂...
...
<COLUMN>
lu₂-inim-ma-še₃
im-ta-e₃-eš
1(diš) ma₂ 1(geš₂) gur ur{d}dumu-zi-da dam-gar₃-še₃ ba-an-ši-sa₁₀
ma₂ erin₂-na i₃-me-a
šu{d}nin-mug-ga nam-erim₂-e ba-šum₂
i₃-li₂-a u₃ šu-su
lu₂-inim-ma-še₃ im-ta-e₃-eš
u₄ lu₂ kin-gi₄-a lugal-ke₄ e₂ šu ba-ab-šum₂-a
esir₂ ma₂-a e₂-a i₃-in-si-ga-a inim ba-a-ga₂-ar
esir₂ erin₂-na i₃-me-a
šu{d}nin-mug-ga ugula nam-erim₂-bi ku₅-dam
<BLANK_SPACE>
inim-inim-ma
e₂ a-bi₂-a-ti
ur{d}nin-mug-ga-ke₄ ba-an-de₆
giri₃ {d}šul-gi-si-lu-ul lu₂ kin-gi₄-a...

Cuneiform:
<SURFACE>
<COLUMN>
𒀀𒊮𒀀𒉈𒀀𒋾
𒀀𒅊𒁹𒀀𒆠𒐈𒀀𒀭𒉌𒅔𒅅
𒅗𒇽𒆥𒄄𒀀𒈗𒅗𒋫
𒉺𒁹𒁕𒅇𒅊𒆸𒀀𒊮𒂵𒆤𒅔𒈾𒀭𒅆𒊒𒉈𒌍
𒊺𒆠𒐈𒀀𒁀𒆠𒁹𒀀𒀭𒁀𒁕𒀭𒁀
𒆠𒈫𒀀𒀭𒀉𒅔𒁕𒀭𒁯𒂠
𒄘𒌨𒌋𒌓𒆤𒃻𒉡𒌉𒅗𒉈𒅔𒂷𒊑𒌍
𒅗𒌨𒌋𒌓𒆤𒃻𒉡𒌉𒋫𒀀𒀭
𒉈𒅔𒌍
𒋗𒀭𒎏𒈮𒂵𒉺
𒅇𒀀𒅤𒊭𒀀𒀀𒊹𒊏𒀊𒁺
𒀀𒊮𒁮𒀀𒉈𒀀𒋾𒌋<unk>𒀀𒀭
<COLUMN>
...𒉈𒅔𒁯
𒉈𒅔𒌍
𒁓𒌑𒅊𒀀
𒌨𒀭𒈣𒄩𒋗𒌝𒈠
𒂍𒅆𒅔𒁯𒊩
𒈬𒄑𒊬𒁀𒅆𒌨𒀀𒂠
𒀀𒁍𒌝𒀭𒂕𒄊𒀴𒆤𒆷𒄭𒁮
𒉻𒐊𒀀𒀭𒌋<unk>𒋫𒀀𒀭
𒅗<unk>𒀭𒋀𒆠𒉡𒌉𒋫
𒅤𒊭𒉌𒋗𒌝𒂊𒅔𒈾𒀭𒅆𒊒
𒊺𒁉𒆠𒇭𒅗𒅅𒆷𒁉
𒌨𒀭𒎏𒈮𒂵𒆤
𒌨𒌋𒌓𒆤𒃻𒉡𒌉𒀀𒀭𒈬𒁕𒀭𒋼𒀀𒉈𒅔𒅗
𒌨𒌋𒌓𒆤𒃻𒉡𒁺𒀀𒀭
𒇷𒆷𒁀𒈾𒋻𒅈
𒆜𒀀𒈬𒌧𒋾𒅋
𒊭𒅆𒉡𒊑𒊩𒆳𒀀𒉈𒀀𒋾𒄰
𒂍𒋗𒋧𒈠𒉌𒀄𒀀𒀭
𒂙𒅗𒊬𒊒𒁀𒉌𒅔𒆪
<SURFACE>
<COLUMN>
𒀀𒁕𒋭𒂊𒁀𒀭𒁕𒀭𒋼𒀀
𒌨𒀭𒇋𒅇𒇽𒅗𒉌𒌈𒄀𒅔
𒁹𒄞𒄑𒄞𒀀𒉈𒀀𒋾
𒋗𒀭𒎏𒈮𒂵𒉺𒁹𒁕𒆤
𒈗𒈨𒉈𒂊𒁀𒀭𒁺𒉈𒅔𒅗
𒈫𒊕𒉺𒄸𒁺𒀀𒉌
𒁹𒊕𒁮𒉌𒅔𒈾𒀭𒁀
𒐈𒊕𒋀𒀀𒉌𒅔𒈾𒀭𒁀
𒉈𒅔𒅗
𒆠𒁮𒀀𒉈𒀀𒋾𒅗𒉌𒌅𒊒𒉌𒊭𒀀𒀭
𒁮𒀀𒉈𒀀𒋾𒅇𒈩𒁺𒄀𒉌𒁮
𒅤𒊭𒄀𒈾𒋾𒊕𒂷𒉌𒐋𒀀𒀭
𒋗𒀭𒎏𒈮𒂵𒊩𒆳𒀀𒉈𒀀𒋾𒄰𒉈𒅔𒅗
𒊩𒆳𒀀𒉈𒀀𒋾...
𒂍𒋗𒌈𒉆𒉈𒊒...
...
<COLUMN>
𒇽𒅗𒈠𒂠
𒅎𒋫𒌓𒁺𒌍
𒁹𒈣𒐕𒄥𒌨𒀭𒌉𒍣𒁕𒁮𒃼𒂠𒁀𒀭𒅆𒉚
𒈣𒂟𒈾𒉌𒈨𒀀
𒋗𒀭𒎏𒈮𒂵𒉆𒉈𒊒𒂊𒁀𒋧
𒉌𒉌𒀀𒅇𒋗𒋢
𒇽𒅗𒈠𒂠𒅎𒋫𒌓𒁺𒌍
𒌓𒇽𒆥𒄄𒀀𒈗𒆤𒂍𒋗𒁀𒀊𒋧𒀀
𒇒𒈣𒀀𒂍𒀀𒉌𒅔𒋛𒂵𒀀𒅗𒁀𒀀𒂷𒅈
𒇒𒂟𒈾𒉌𒈨𒀀
𒋗𒀭𒎏𒈮𒂵𒉺𒉆𒉈𒊒𒁉𒋻𒁮
<BLANK_SPACE>
𒅗𒅗𒈠
𒂍𒀀𒉈𒀀𒋾
𒌨𒀭𒎏𒈮𒂵𒆤𒁀𒀭𒁺
𒄊𒀭𒂄𒄀𒋛𒇻𒌌𒇽𒆥𒄄𒀀...